|  |  |  |
| --- | --- | --- |
| ที่ มท ๐๘๑๙.๒/ว  |   | กรมส่งเสริมการปกครองท้องถิ่นถนนนครราชสีมา เขตดุสิต กทม. ๑๐๓๐๐ |

 มกราคม ๒๕๖๔

เรื่อง ขอความอนุเคราะห์ประชาสัมพันธ์เชิญชวนองค์ปกครองส่วนท้องถิ่นสมัครร่วมโครงการ

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย สำเนาหนังสือกรมอนามัย ที่ สธ 0924.03/202

 ลงวันที่ 13 มกราคม ๒๕๖4 จำนวน ๑ ชุด

 ด้วยกรมอนามัยได้กำหนดแผนยุทธศาสตร์ส่งเสริมสุขภาพและอนามัยสิ่งแวดล้อม
พ.ศ. 2560 – 2565 ภายใต้ประเด็นยุทธศาสตร์เสริมสร้างความเข้มแข็งชุมชนจัดการอนามัยสิ่งแวดล้อม
เพื่อสุขภาพ และมีเป้าหมายเพื่อสนับสนุนท้องถิ่น ชุมชน ให้มีศักยภาพในการจัดการอนามัยสิ่งแวดล้อม
โดยในปี 2564 มีแนวทางมุ่งเน้นการส่งเสริมและสนับสนุนการพัฒนาศักยภาพองค์กรปกครองส่วนท้องถิ่น
ให้มีการพัฒนาคุณภาพระบบบริการอนามัยสิ่งแวดล้อมขององค์กรปกครองส่วนท้องถิ่น (Environmental Health Accreditation : EHA) และมีการจัดการอนามัยสิ่งแวดล้อมอย่างมีส่วนร่วมและบูรณาการ ซึ่งมีแนวทางปฏิบัติที่สอดคล้องกับพระราชบัญญัติการสาธารณสุข พ.ศ. 2535 เพื่อส่งเสริมให้ภาคีเครือข่ายเข้มแข็ง ชุมชนมีศักยภาพ ประชาชนสุขภาพดี อยู่ในสภาพแวดล้อมที่เหมาะสมเอื้อต่อการมีสุขภาพดี ในการนี้ ขอเชิญชวนองค์กรปกครองส่วนท้องถิ่นสมัครร่วมโครงการ ประกอบด้วย 1) โครงการ “พัฒนาคุณภาพระบบบริการอนามัยสิ่งแวดล้อมขององค์กรปกครองส่วนท้องถิ่น (EVA)” 2) โครงการ “อบต. จัดการอนามัยสิ่งแวดล้อมเพื่อท้องถิ่นชุมชนน่าอยู่” รายละเอียดปรากฎตามสิ่งที่ส่งมาด้วย

 กรมส่งเสริมการปกครองท้องถิ่นพิจารณาแล้ว ขอให้จังหวัดประชาสัมพันธ์การสมัครเข้าร่วมโครงการดังกล่าวให้องค์กรปกครองส่วนท้องถิ่นทราบ ทั้งนี้ สามารถศึกษารายละเอียดเพิ่มเติมได้ที่เว็บไซต์ https://eva.anamai.moph.go.th หรือ QR Code ท้ายหนังสือฉบับนี้

 จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น



ร.อสถ. ......................................

ผอ.กสธ. ....................................

หน.กง.สส ………………….............

จนท. ..................…………………..

กองสาธารณสุขท้องถิ่น

กลุ่มงานส่งเสริมสุขภาพ

โทรศัพท์ ๐-๒๒๔๑-7225/08-1174-3738

ผู้ประสานงาน นางสาวสุจิตรา ดาวเรือง/
นายจักรพงษ์ ดอกกุหลาบ